**Ordinær generalforsamling i Hillerød Lærerkreds**

**Onsdag den 13. marts 2024 kl. 17.00**

**Frederiksborg Byskole i Aulaen/festsalen.**

Generalforsamlingen blev suspenderet, så Regitze Flannow kunne fortælle om arbejdet med inklusionsdagsordenen i DLF og i undervisningsudvalget, som Regitze er forkvinde for. Hun berørte desuden det aktuelle kommende skoleudspil, hvor DLF er en vigtig medspiller. DLF´s fokus er både på økonomien i udspillet og på de skolepolitiske forandringer. DLF har fået mange ønsker med i skoleudspillet, men kræver/arbejder for en fuld finansiering.

Med gode arbejdsforhold og tid både på skoler, PPR og UU ville inklusionsopgaven bedre kunne lykkes.

Generalforsamlingen blev genoptaget og formanden styrede valget af dirigenten. Han foreslog på forretningsudvalgets vegne Regitze Flannow. Regitze blev valgt.

1. Valg af dirigent: Regitze Flannow
2. Godkendelse af forretningsorden: godkendt
3. Beretning – formandens mundtlige beretning

Blandt andet på grund af inflationen i 2022 er kredsens økonomi lettere udfordret på sigt. FU har besluttet at skære ned på tiden på kontoret og derved spare en dags frikøb om ugen. Næstformanden går en dag ned om ugen.

OK24 forhandlingerne er slut og formanden præsenterede de vigtigste områder, såsom reallønsfremgang i 2024 - en lønstigning på 5,74 % i år. Og tillæg til alle på almen-området på ca 7500,- kr om året. Der er en del andre forbedringer for os, selvom vi godt kunne have ønsket mere. TR vil blive inviteret til møder omkring OK24 og afstemningen om OK24 kommer snart. Der kommer også online medlemsmøder.

*Følg med på Folkeskolen.dk.*

Næste område i formandens beretning var om vores opsigelse af samarbejdstalen med Hillerød kommune. Formanden gennemgik historikken i forløbet op til sammenbruddet i forhandlingerne. Vi vidste vi skulle justere aftalen/lave en ny aftale på grund af fjernelsen af Store Bededag og eksamen i 8. klasse. Hillerød Lærerkreds havde en del andre ønsker til forbedringer af aftalen, som løbende var blevet kommunikeret til forvaltningen. Skoleforvaltningen var ikke interesserede i at lave andre justeringer end de førnævnte, mens vi ønskede/krævede forbedringer for klasselærerne. Men også tilpasning af pauseakkord, ændring fra klokketimer til antal lektioner, bedre forhold for nyuddannede og forbedring af brugen af

opgaveoversigten. Desuden ønskede vi mere tid til tr-opgaven og en definition på team-samarbejde og fælles/individuel forberedelse.

Vi forsøger stadig med en konstruktiv dialog med skolechefen. Men hvis forhandlinger ikke genoptages, skal skolerne arbejde efter A20 fra 1/8 2024. Vi har aftalt møder med forskellige kommunalpolitikere. Og vi vil holde arbejdsmøder med konsulenter fra DLF, så vi og TR er klædt på til opgaven omkring arbejdet med A20.

Vi har altid haft en aftale i form af et forståelsespapir eller en samarbejdsaftale.

Spørgsmål omkring konsekvenser for lærerne fra salen.

TR og kredsen får en større opgave. Men også den enkelte lærer skal have mere dialog med leder, om sine opgaver og tiden til dem.

Jens Skovmand udtrykte skuffelse over at fraktion 4´s arbejde ikke er blevet nævnt i den skriftlige beretning. Blandt andet er der lavet overenskomst for pensionister som har timer i skolerne.

Beretningen blev godkendt med stort flertal (én stemte hverken for elle imod).

1. Regnskab 2023

Jesper Bavnhøj gennemgik regnskabet. Mange stigninger i pris, på de aktiviteter kredsen har som fx medlemskursus og TR- uddannelser. Også de generelle lønstigninger giver flere udgifter. Derfor nedsætter vi frikøbet med en dag om ugen.

Regnskabet blev enstemmigt godkendt.

Særlig fonds udgifter blev gennemgået. Flere forsikringsskader med selvrisiko og nye vinduer mod Slotsgade. Enstemmigt godkendt.

1. Indkomne forslag

– vedtægtsændring angående Særlig fond.

Næstformanden gennemgik vedtægtsændringerne i særlig fond, der laves om så der bliver mulighed for at trække et evt overskud ud af fonden og over i kredsens drift. Hillerød Lærerkreds har ikke aktuelle planer om dette.

Forslaget blev enstemmigt vedtaget.

1. Budget 2024

Jesper gennemgik budget. Ingen kontingent forhøjelse. Ingen spørgsmål.

Budgettet blev enstemmigt godkendt.

1. Valg jf. Kredsens vedtægter § 8:
2. Kredsformand (og dermed kongresdelegeret). Zacharias Jensen blev genvalgt.
3. Næstformand. Jan T Olsen blev genvalgt.
4. Kasserer. Jesper Bavnhøj blev genvalgt.
5. 2 styrelsesmedlemmer. Marianne Juul Jensen og Søren Wørts blev genvalgt.
6. 1. og 2. suppleant for styrelsesmedlemmer. Helle Hassenkamp valgt til 1. suppleant og Christina Wulf valgt til 2. suppleant.
7. 1 kongresdelegeret. Jan blev genvalgt.

1. og 2. suppleant for kongresdelegerede. Søren og Marianne blev genvalgt.

1. 2 revisorer. Genvalg til Ivan Poulsen og Henrik Keiniche.
2. 1. og 2. suppleant for revisorer. Genvalg til Tina Krogh og Anne Marie Larsen.
3. Eventuelt

Jens Skovmand bad om ordet og fortalte om medlemsfora i Lærernes Pension. Medlemsfora bliver spurgt til råds i forskellige forhold. Fx om der skal være markedsrente eller kollektiv garantirente. Og hvor pensionspengene anbringes – investeringsetik. Og der er også været arbejdet med kommunikationen mellem LP og medlemmerne.

Dirigenten takkede for en god og rolig generalforsamling og afsluttede generalforsamlingen.

Formand Zacharias Jensen takkede Regitze for hendes hjælp til, og udførelse af, dirigentrollen.

*Vi spiste og hyggede sammen efter en veloverstået GF.*